Ekonomio di Republiko Kongo

La bazo ekonomiala di Republiko Kongo esas l'exploto di petrolo ed altra naturala resursi. La rekupero dil ekonomio pos la diminutado di preci di petrolo dum la yari 2010a esabas lenta, e diminutesis en 2020 e 2021 pro la pandemio di KOVID-19.

Multa familii kultivas nutrivi nur por propra konsumo, sen kapaceso por profitar de lua vendo. La povreso extrema augmentabas, nome en rural arei sude de la lando.

Petrolala sektoro superiris forestala extraktado kom la precipua ekonomial agado di la lando, la precipua exportaco-produkturo, e la precipua fonto di revenui por la guvernerio. Gradope, la produktado di naturala gaso komencis uzesar por produktar elektro, vice esar brulata dum l'extraktado di petrolo. La nova projeti por minerala explotado, nome feroerco, povas adjuntar US$ 1 miliardo a la revenui dil guvernerio.

Quale altra vicina landi, Republiko Kongo adoptas Franko CFA di Central Afrika kom monetaro. Publika debo augmentabas – en 2017 ol reprezentis 130.8% de la totala nacionala produkturo – ed on kredas ke la guvernerio ne esos kapabla pri pagar ol.

Referi

Kongo Republiko
Kategorio:Republiko Kongo